smcproject/ml-wiki-sentences huggingface dataset:
അവലംബം ആഫ്രിക്കയിലെ രാജ്യങ്ങളും ഭരണ പ്രദേശങ്ങളും ( ഐക്യരാഷ്ട്രസഭയുടെ ഭൂവിഭജനം അനുസരിച്ച്) വടക്ക് അൾജീരിയ · ഈജിപ്ത് · ലിബിയ · മൊറോക്കൊ · സുഡാൻ · ടുണീഷ്യ · പശ്ചിമ സഹാറ · സഹ്രാവി അറബ് ഡെമോക്രാറ്റിക്ക് റിപ്പബ്ലിക്ക് പടിഞ്ഞാറ് ബെനിൻ · ബർക്കിനാ ഫാസോ · കേപ്പ് വേർഡ് · ഐവറി കോസ്റ്റ് · ഗാംബിയ · ഘാന · ഗിനിയ · ഗിനി-ബിസൗ · ലൈബീരിയ · മാലി · മൗറിത്താനിയ · നീഷർ · നൈജീരിയ · സെനഗാൾ · സീറാ ലിയോൺ · ടോഗോ മദ്ധ്യം അംഗോള · കാമറൂൺ · മദ്ധ്യ ആഫ്രിക്കൻ റിപ്പബ്ലിക്ക് · ഛാഡ് · ഡെമോക്രാറ്റിക് റിപ്പബ്ലിക്ക് ഓഫ് കോംഗോ · ഇക്ക്വിറ്റോറിയൽ ഗിനിയ · ഗാബോൺ · റിപ്പബ്ലിക്ക് ഓഫ് കോംഗോ · സാഒ ടോമെ പ്രിൻസിപ്പെ കിഴക്ക് ബുറുണ്ടി · കൊമോറോസ് · ജിബൂട്ടി · എറിട്രിയ · എത്യോപ്യ · കെനിയ · മഡഗാസ്കർ · മലാവി · മൗറീഷ്യസ് · മൊസാംബിക്ക് · റുവാണ്ട · സീഷെത്സ് · സൊമാലിയ · ടാൻസാനിയ · ഉഗാണ്ട · സാംബിയ · സിംബാബ്‌വെ · ദക്ഷിണ സുഡാൻ തെക്ക് ബോട്സ്വാന · ലെസോത്തോ · നമീബിയ · സൗത്ത് ആഫ്രിക്ക · സ്വാസിലാന്റ്
ആശ്രിത ഭൂവിഭാഗങ്ങളുടെ പട്ടിക ബ്രിട്ടീഷ് : ഇന്ത്യൻ മഹാസമുദ്ര ഭൂവിഭാഗം · സൈന്റ് ഹെലെന, അസൻഷൻ, ട്രിസ്റ്റൻ ഡാ കൂഞ്ഞ ) കുറിപ്പുകൾ ↑ The Mauritian constitution makes no mention of an official language .
The Constitution only mentions that the official language of the National Assembly is English; however, any member can also address the chair in French.
↑ Language most often spoken at home, as per 2011 Census.
മൗറീഷ്യസ് മൂങ്ങ ഇംഗ്ലീഷ് വിലാസം https://ml.wikipedia.org/wiki/Mauritius_owl
പത്തൊൻപതാം നൂറ്റാണ്ടോടെ വംശനാശം സംഭവിച്ച ഒരു മൂങ്ങയാണ് മൗറീഷ്യസ് മൂങ്ങ .
Mascarenotus sauzieri എന്ന ശാസ്ത്ര നാമത്തിൽ അറിയപ്പെട്ടിരുന്ന ഇതിനെ ന്യൂട്ടൻറെ മൂങ്ങ (Newton's owl) എന്നും വിളിച്ചിരുന്നു.
Sub-fossil remains
മൗറീഷ്യസ് ലെ മസ്കരൈൻ ദ്വീപിൽ മാത്രമായിരുന്നു ഇവയെ കണ്ടിരുന്നത്.
1770 ൽ നിർമ്മിച്ച ഒരു രേഖാചിത്രം ഒഴികെ 
ഈ പക്ഷിയെ കുറിച്ച് കൂടുതൽ വിവരങ്ങൾ ഒന്നും ലഭ്യമല്ല.
1836 ൽ വെടിവെച്ചിട്ട മൗറീഷ്യസ് മൂങ്ങയായിരുന്നു അവസാനം 
ജീവിച്ചിരുന്നത്.
ഉപജീവാംശ അസ്ഥികളിൽ നിന്നുമാണ് ഇവയെ കുറിച്ച് പഠനങ്ങൾ നടന്നത്.
മൗറീസ് ബ്രൂഹ ഇംഗ്ലീഷ് വിലാസം https://ml.wikipedia.org/wiki/Maurice_Brouha
ഒരു ബെൽജിയൻ ഗൈനക്കോളജിസ്റ്റായിരുന്നു മൗറീസ് നിക്കോളാസ് ഡെസിറെ ബ്രൂഹ (8 മെയ് 1875 - 29 ജനുവരി 1948).
1875 മേയ് 8-ന് ലീജിലാണ് ബ്രൂഹ ജനിച്ചത്.
22-ാം വയസ്സിൽ അദ്ദേഹം ഫിസിഷ്യനായി ബിരുദം നേടി.
ജന്തുശാസ്ത്രജ്ഞനായ പിയറി-ജോസഫ് വാൻ ബെനഡൻ, അനാട്ടമിസ്റ്റും ഭ്രൂണശാസ്ത്രജ്ഞനുമായ അഗസ്റ്റെ സ്വെൻ എന്നിവരിൽ നിന്നാണ് അദ്ദേഹം വിദ്യാഭ്യാസവും പരിശീലനവും നേടിയത്.
കരളിന്റെയും പാൻക്രിയാസിന്റെയും ഭ്രൂണവികസനത്തെക്കുറിച്ചുള്ള അദ്ദേഹത്തിന്റെ പഠനങ്ങൾക്ക്, ജർമ്മനി , സ്വിറ്റ്സർലൻഡ് , ഫ്രാൻസ് എന്നിവിടങ്ങളിലേക്ക് അദ്ദേഹം യാത്രചെയ്ത് സ്കോളർഷിപ്പുകൾ നേടി.
തുടർന്ന് അദ്ദേഹം പ്രസവചികിത്സയിലും ഗൈനക്കോളജിയിലും ശ്രദ്ധ കേന്ദ്രീകരിച്ചു, 1899-ൽ പാലിയന്റോളജിസ്റ്റ് ജൂലിയൻ ഫ്രെയ്‌പോണ്ടിന്റെ സഹായിയായി.
1908-ൽ ലീജ് സർവകലാശാലയിൽ ഉൾപ്പെടുത്തിയ സ്കൂൾ ഓഫ് മിഡ്‌വൈഫറിയുടെ ഡെപ്യൂട്ടി ഡയറക്ടറായി അദ്ദേഹം നിയമിതനായി.
1925-ൽ അദ്ദേഹം പ്രൊഫസറായി നിയമിതനായി.
യൂറോപ്പിലെ പ്രമുഖ ഗൈനക്കോളജിസ്റ്റുകളിൽ ഒരാളായി അദ്ദേഹം മാറി.
മൂന്ന് തവണ ബെൽജിയൻ സൊസൈറ്റി ഓഫ് ഒബ്‌സ്റ്റട്രിക്‌സ് ആൻഡ് ഗൈനക്കോളജിയുടെ പ്രസിഡന്റായിരുന്നു അദ്ദേഹം.
അദ്ദേഹത്തിനുമുമ്പ് മറ്റാരും മൂന്നുതവണ പ്രസിഡന്റ് സ്ഥാനം വഹിച്ചിട്ടില്ല.
അദ്ദേഹം ലീജ് മെഡിക്കൽ ജേണൽ സ്ഥാപിച്ചു.
1945-ൽ, അദ്ദേഹം വിരമിക്കൽ പ്രായത്തിലെത്തി പ്രൊഫസർ എമറിറ്റസ് ആയിത്തീർന്നു, ഉത്തരവാദിത്തത്തിന്റെ കുറഞ്ഞ തോത് അദ്ദേഹത്തിന്റെ ജീവിതത്തിൽ ഒരു ശൂന്യത സൃഷ്ടിച്ചു.
മൗറീസ് ബ്രോഡി ഇംഗ്ലീഷ് വിലാസം https://ml.wikipedia.org/wiki/Maurice_Brodie
1935 ൽ പോളിയോ വാക്സിൻ വികസിപ്പിച്ച ബ്രിട്ടീഷ് വംശജനായ അമേരിക്കൻ വൈറോളജിസ്റ്റായിരുന്നു മൗറീസ് ബ്രോഡി .
ഇംഗ്ലണ്ടിലെ ലിവർപൂളിൽ സാമുവൽ ബ്രൂഡിന്റെയും എസ്ഥർ ജിൻസ്‌ബർഗിന്റെയും മകനായി ബ്രോഡി ജനിച്ചു.
ഈ കുടുംബം 1910 ൽ കാനഡയിലെ ഒട്ടാവയിലേക്ക് കുടിയേറി.
മൗറീസ് 1928 ൽ ലിസ്ഗർ കൊളീജിയറ്റ് ഇൻസ്റ്റിറ്റ്യൂട്ടിൽ നിന്നും മക്ഗിൽ യൂണിവേഴ്സിറ്റി ഫാക്കൽറ്റി ഓഫ് മെഡിസിനിൽ നിന്നും ആൽഫ ഒമേഗ ആൽഫയിൽ നിന്നും  ബിരുദം നേടി വുഡ് ഗോൾഡ് മെഡൽ ജേതാവായി.
മെഡിക്കൽ ഇന്റേണറായി സേവനമനുഷ്ഠിച്ച അദ്ദേഹം 1931 ൽ മക്ഗില്ലിൽ നിന്ന് ഫിസിയോളജിയിൽ ബിരുദാനന്തര ബിരുദം നേടി.
സിഗ്മ ആൽഫ മുയുടെ മക്ഗിൽ ചാപ്റ്ററിൽ ഉൾപ്പെട്ട ബ്രോഡി[ 1927-1928 ൽ ഒട്ടാവ സിറ്റിസന്റെ സ്റ്റാഫ് റിപ്പോർട്ടറായിരുന്നു.
പോളിയോ പഠനത്തിനായി 1932 ൽ മക്ഗില്ലിൽ ബാന്റിംഗ് റിസർച്ച് ഫൗണ്ടേഷനിൽ നിന്ന് ഒരു ഗ്രാന്റ് ലഭിച്ചു.
പോളിയോ ഗവേഷണം
മൗറീസ് ബ്രോഡി ന്യൂയോർക്ക് സിറ്റി ഹെൽത്ത് ഡിപ്പാർട്ട്‌മെന്റിലും ന്യൂയോർക്ക് യൂണിവേഴ്‌സിറ്റി മെഡിക്കൽ കോളേജിലെ ബാക്ടീരിയോളജി വിഭാഗത്തിലും ചേർന്നു.
1935 ൽ നിർജ്ജീവമാക്കിയ പോളിയോ വൈറസ് ഉള്ള കുരങ്ങുകളിൽ പ്രതിരോധശേഷി വർദ്ധിപ്പിക്കുമെന്ന് ബ്രോഡി തെളിയിച്ചു .
ഇസബെൽ മോർഗൻ ഒരു ദശാബ്ദത്തിനുശേഷം അതേ പ്രതിഭാസം വീണ്ടും തെളിയിച്ചു.
പോളിയോ വാക്സിനുകൾ വികസിപ്പിച്ചെടുത്ത രണ്ട് വ്യത്യസ്ത ടീമുകളിൽ ഒന്നിന്റെ തലവനായിരുന്നു ബ്രോഡി.
1935 നവംബറിൽ അമേരിക്കൻ പബ്ലിക് ഹെൽത്ത് അസോസിയേഷന്റെ വാർഷിക യോഗത്തിൽ അവരുടെ ഫലങ്ങൾ റിപ്പോർട്ട് ചെയ്തു.
അവിടെയുള്ള മറ്റ് ഗവേഷകരുടെ രോഷാകുലമായ പ്രതികരണത്തിന്റെ ഫലമായി രണ്ട് പദ്ധതികളും റദ്ദാക്കപ്പെട്ടു.
പിന്നീട് ഒരു ഗവേഷകനും പോളിയോ വാക്സിൻ 20 വർഷത്തേക്ക് പരീക്ഷിക്കാൻ തുനിഞ്ഞില്ല.
Steven Lehrer.
Explorers of the Body .
Doubleday 1979, 2006.
രത്വ
ഇന്ത്യയിലെ ഗുജറാത്ത് സംസ്ഥാനത്ത് താമസിക്കുന്ന ഒരു ആദിവാസി (തദ്ദേശീയ ഗോത്രവർഗ) സമുദായമാണ് രത്വ (രഥവ, രഹവ എന്നും അറിയപ്പെടുന്നു).
'രത്‌ബിസ്റ്റാർ' എന്ന വാക്കിൽ നിന്നാണ് 'രത്വ' എന്ന പേര് ഉരുത്തിരിഞ്ഞത്.
തങ്ങൾ മധ്യപ്രദേശിൽ നിന്നും ഗുജറാത്തിൽ എത്തിയെന്നാണ് അവരുടെ സാമുദായിക വിശ്വാസം.
ഗുജറാത്ത് സർക്കാർ പറയുന്നതനുസരിച്ച്, ഇപ്പോൾ വഡോദര ജില്ലയിലെ ഛോട്ട ഉദയ്പൂർ, ജബൂഗം, നസ്വാദി എന്നിവിടങ്ങളിലും, പഞ്ച്മഹൽ ജില്ലയിലെ ബാരിയ, ഹാലോൽ, കലോൽ താലൂക്കുകളിലും ഇവർ കാണപ്പെടുന്നു.
}} സാമൂഹിക സ്ഥിതി
ഛോട്ട ഉദയ്പൂരിലെ വിദൂര മലയോര പ്രദേശങ്ങളിൽ രത്വ സംസ്കാരം ഏറ്റവും ശുദ്ധമായി കാണാനാകും.
രത്വകൾ ഹിന്ദി ഉപയോഗിക്കാറുണ്ടെങ്കിലും അവർ പരസ്പരം രത്വി ഭാഷയും പുറമേയുള്ളവരുമായി ആശയവിനിമയം നടത്തുമ്പോൾ ഗുജറാത്തി ഭാഷയും ആണ് സംസാരിക്കുന്നത്.
അവരുടെ സാക്ഷരതാ നിരക്ക് കുറവാണ്.
2001 ലെ സെൻസസ് സമയത്ത് ഇത് 35 ശതമാനവും പുറം പ്രദേശങ്ങളിൽ 30 ശതമാനത്തിൽ താഴെയുമായിരുന്നു.
രത്വകളുടെ ഒരു മതിൽ പെയിന്റിംഗ് അവലംബം
രഥം ഇംഗ്ലീഷ് വിലാസം https://ml.wikipedia.org/wiki/Chariot ഹിറ്റൈറ്റ് രഥം (ഈജിപ്റ്റുകാരുടെ ചിത്രശൈലിയിൽ) രഥങ്ങളുടെ വ്യാപനം, 2000–500 BC.
രഥം അഥവാ തേര് ( ഇംഗ്ലീഷ്: Chariot, അറബി: عربة,ഹിന്ദി: रथ) പണ്ടു കാലത്ത് യുദ്ധങ്ങൾക്കും സഞ്ചാരത്തിനും ഉപയോഗിച്ചിരുന്ന പ്രധാന വാഹനമാണ്.
BC 3000-ൽ മെസൊപൊട്ടേമിയായിലും BC രണ്ടാം സഹസ്രാബ്ദത്തിൽ ചൈനയിലും രഥങ്ങൾ ഉപയോഗിച്ചിരുന്നതായി തെളിഞ്ഞിട്ടുണ്ട് .
യഥാർത്ഥ രഥങ്ങൾ വേഗതയെറിയതും ഭാരം കുറഞ്ഞതും രണ്ടോ നാലോ ചക്രങ്ങളോടു കൂടിയതും രണ്ടോ അതിലധികമോ കുതിരകളെ പൂട്ടിയതുമാണ്.
രഥം തെളിക്കുന്ന ആൾക്ക് തേരാളി അല്ലെങ്കിൽ സാരഥി എന്നാണ് പറയുക.
സാധാരണയായി തേരാളിക്ക് രഥത്തിൽ പ്രത്യേക ഇരിപ്പിടമുണ്ടായിരിക്കും.
ചരിത്രം സുമേറിയ Relief of early chariots on the Standard of Ur , ca.
BC 3000-ൽ മെസൊപൊട്ടെമിയയിൽ രഥങ്ങൾ ഉപയോഗിച്ചിരുന്നു.
ഇന്നത്തെ ഇറഖിലെ ഉർ പട്ടണത്തിൽ നടന്ന ഖനനത്തിൽ BC 2600-2400 കാലഘട്ടത്തിലെ സ്റ്റാന്റേർഡ് ഒഫ് ഉർ എന്ന ചിത്രഫലകം കണ്ടെടുക്കുക യുണ്ടായി.
അതിൽ കഴുതകൾ പൂട്ടിയ വാഹനങ്ങൾ കാണാം.
2500-ൽ കുതിരകൾ ഉപയോഗത്തിൽ വരുന്നതിനെ മുൻപ് കാളകളെയാണ് രഥത്തിൽ പൂട്ടിയിരുന്നത് .
ഇൻഡോ-ഇറാനിയൻ
പൂർണ്ണ വികാസം പ്രാപിച്ച രഥങ്ങൾ പ്രത്യക്ഷപ്പെടുന്നത് ക്രി.
2500-ൽ മദ്ധ്യേഷ്യയിലെ സിന്തസ്താ പെട്രോവ്ക സംസ്കാരത്തിനു കീഴിലാണ്.
ഗംഭീരമായി നടത്തപ്പെട്ടിരുന്ന മരണാനന്തര ചടങ്ങുകളിൽ ഇവർ രഥങ്ങൾ ഉപയോഗിച്ചിരുന്നു.
പിന്നീട് ഭാരതത്തിൽ കുടിയേറിപ്പാർത്ത ഋഗ്വേദ/യമുനാ സംസ്കാരത്തിന്റെ ഉപജ്ഞാതാക്കളായ ആര്യന്മാരുടെ പൂർവികർ ഇവരായിരുന്നു എന്ന് കരുതപ്പെടുന്നു.
2000-ത്തോടെ ഇവരിൽ നിന്ന് ഊറൽ, ടിയെൻ ഷാൻ പോലുള്ള സംസ്കാരങ്ങൾ ഉടലെടുക്കുക്കയും ഇറാനിലേക്കും ഇന്ത്യയിലേക്കും വ്യാപിക്കുകയും ചെയ്തു.
ഹിത്യർ
പതിനേഴാം നൂറ്റാണ്ടിൽ എഴുതപ്പെട്ട ഹിത്യരുടെ അനിറ്റാ ഗ്രന്ഥത്തിൽ 40 തേരുകൾ ഉപയോഗിച്ച് സലാറ്റിവറ ( Salatiwara ) നഗരത്തെ ഉപരോധിച്ചതായി കാണാം.
ഹറ്റുസിലി ഒന്നാമന്റെ കാലത്തുള്ള ഒരു അശ്വപരിശീലന ഗ്രന്ഥം കണ്ടെടുത്തിട്ടുണ്ട്.
ഹിത്യർ രഥങ്ങളെ പരിഷ്കരിച്ചു.
രഥങ്ങൾ തെളിക്കാൻ തേരാളികളെ ആദ്യമായി ഉപയോഗിച്ചത് ഇവരായിരുന്നു.
ഹിത്യർ നിർമ്മിച്ച രഥങ്ങളിൽ ചക്രങ്ങൾ മദ്ധ്യഭാഗത്തായിരുന്നു.
3 പേർക്ക് സഞ്ചരിക്കാം.
1299-ൽ ഹിത്യർ സിറിയയിലെ കാദേശ് കീഴടക്കാൻ വേണ്ടി ഈജിപ്റ്റിലെ റംസീസ് രണ്ടാമനുമായി നടത്തിയ യുദ്ധത്തിൽ 5000 രഥങ്ങൾ പങ്കെടുത്തു.
ഇത് രഥങ്ങൾ ഉപയോഗിച്ച് നടത്തിയ ചരിത്രത്തിലെ ഏറ്റവും വലിയ യുദ്ധമായി വിലയിരുത്തപ്പെടുന്നു .
ഈജിപ്റ്റിൽ റംസീസ് രണ്ടാമൻ യുദ്ധവേളയിൽ,2 വില്ലാളുകളെ കാണാം
16-ആം നൂറ്റാണ്ടീൽ അറേബ്യയിൽ നിന്നു വന്ന് ഈജിപ്റ്റ് കീഴടക്കിയ ഹെക്സോസുകളാണ് അവിടെ ആദ്യമായി രഥം കൊണ്ടുവരുന്നത്.
പിന്നീട് ഫറോവമാരുടെ കാലത്ത് രഥങ്ങൾ വ്യാപകമായി.
അമ്പ് ഉപയോഗിച്ചുള്ള യുദ്ധങ്ങളാണ് ഈജിപ്റ്റുകാർ നടത്തിയിരുന്നത്.
അതുകോണ്ടുതന്നെ ഇവരുടെ രഥങ്ങൾ അമ്പുകൾ കോണ്ട് നിറച്ചിരുന്നു.
ഫറോവ ടുറ്റങ്ഖമൂനിന്റെ ശവകുടീരത്തിൽ നിന്നും കണ്ടെടുത്തിട്ടുള്ള രഥം ഈജിപ്തിൽ നിന്നുള്ള രഥങ്ങൾക്ക് ഉത്തമോദാഹരണമാണ്.
ഇന്ത്യയിൽ കുരുക്ഷേത്ര യുദ്ധത്തിൽ കൃഷ്ണാർജുനന്മാർ രഥത്തിൽ മറ്റൊരു ചിത്രം
രഥങ്ങളെ ഋഗ്വേദം പരാമർശിക്കുന്നുണ്ട്.
അതിനാൽ ഭാരതത്തിൽ രഥങ്ങൾ ക്രി.
രണ്ടാം സഹസ്രാബ്ദത്തിൽ തന്നെ ഉണ്ടായിരുന്നതായി കരുതപ്പെടുന്നു.
വിന്ധ്യാ പർവതമേഖലയിൽ കാണപ്പെടുന്ന പ്രാചീന ചിത്രങ്ങളിൽ രഥങ്ങൾ ചിത്രീകരിച്ചിരിക്കുന്നതു കാണാം .
അവലംബം ↑ http://ablemedia.com/ctcweb/consortium/vammesopotamia5.html , ↑ http://www.encyclopedia.com/doc/1O48-chariot.html ↑ http://www.touregypt.net/featurestories/kadesh.htm ↑ Sparreboom 1985:87
രത്‌നാപ്പ കുംഭാർ
മഹാരാഷ്ട്രയിലെ കോലാപ്പൂർ ജില്ലയിൽ നിന്നുള്ള ഒരു ഇന്ത്യൻ സ്വാതന്ത്ര്യ സമര പ്രവർത്തകനായിരുന്നു ഡോ. രത്‌നാപ്പ ഭരമാപ്പ കുംഭാർ (ഡിസംബർ 31, 1912 - ഡിസംബർ 23, 1998).
അംബേദ്‌കറുമൊത്ത് ഇന്ത്യൻ ഭരണഘടനയുടെ അന്തിമ കരടു രേഖയിൽ ഒപ്പുവച്ച വ്യക്തികളിൽ ഒരാളായിരുന്നു അദ്ദേഹം.
1985 ൽ പത്മശ്രീ ലഭിച്ചു.
പാർലമെന്റ് അംഗവും, നിയമസഭാംഗവുമായിരുന്നു.
കൂടാതെ മഹാരാഷ്ട്ര സർക്കാറിൽ ഭക്ഷ്യ-സിവിൽ സപ്ലൈസ് മന്ത്രിയായും പ്രവർത്തിച്ചു .
ഡോ. രത്നാപ്പ കുംഭാർ ഷിരോൾ താലൂക്കിലെ നിംഷീർഗാവ് എന്ന ഗ്രാമത്തിലെ ഒരു കുശവ കുടുംബത്തിൽ ജനിച്ചു .
ചെറുപ്പകാലത്ത് തന്നെ രാഷ്ട്രീയവും സാമൂഹ്യവുമായ പ്രവർത്തനങ്ങളിൽ അദ്ദേഹം തല്പരനായിരുന്നു.
പ്രജാപരിഷദ് എന്ന സംഘടനയുടെ കീഴിൽ നാട്ടുരാജാവിന്റെ ഭരണത്തിനെതിരെ പ്രക്ഷോഭങ്ങളിൽ പങ്കെടുക്കുകയും 1939 ജൂലൈ 8-ന് അറസ്റ്റിലാവുകയും ചെയ്തു.
കുംഭാർ, മാധവറാവു ബാഗൽ ,  ദേശായി എന്നിവരെ കോലാപൂരിലെ ഭരണകൂടം അറസ്റ്റു ചെയ്ത് പിഴ ചുമത്തി .
തുടർന്ന് അദ്ദേഹം സ്വാതന്ത്ര്യസമരത്തിൽ സജീവമായി പങ്കെടുക്കുകയും ആറു വർഷത്തോളം ഒളിവിൽ കഴിയുകയും ചെയ്തു.
നാട്ടുരാജ്യങ്ങളെ ഇല്ലാതാക്കുവാനുള്ള പ്രക്ഷോഭത്തിന്റെ മുൻനിരയിൽ അദ്ദേഹം പ്രവർത്തിച്ചു.
“ദേശ്ഭക്ത്” (ദേശസ്നേഹി) രത്നപ്പ കുംഭർ എന്ന് അദ്ദേഹം വിളിക്കപ്പെട്ടു.
1941 ൽ കോലാപ്പൂരിൽ തദ്ദേശ സ്വയംഭരണ സ്ഥാപനങ്ങൾ ആരംഭിച്ചപ്പോൾ മാധവറാവു ബാഗൽ, രത്നാപ്പ കുംഭാർ, ഗോവിന്ദ്റാവു കൊർഗാവങ്കർ എന്നിവരായിരുന്നു കോലാപ്പൂർ മുനിസിപ്പൽ കോർപ്പറേഷന്റെ നിയന്ത്രണ ബോർഡ് അംഗങ്ങൾ.
സ്വാതന്ത്ര്യത്തിനുശേഷം ഇന്ത്യൻ ഭരണഘടന രൂപവത്കരിച്ച കമ്മറ്റിയിൽ അംഗമായിരുന്നു.
1952-ൽ പാർലമെന്റിലേക്ക് തിരഞ്ഞെടുക്കപ്പെട്ടു.
ഇചൽകരഞ്ചി എന്ന സ്ഥലത്ത് അദ്ദേഹം ഒരു പഞ്ചസാര മിൽ സ്ഥാപിച്ചു.
1962 മുതൽ 1982 വരെയും 1990 മുതൽ മരണംവരെയും ഷിയാൽ നിയമസഭാ മണ്ഡലത്തെ എം.എൽ.എയായി പ്രതിനിധീകരിച്ചിട്ടുണ്ട്.
1974 മുതൽ 1978 വരെ അദ്ദേഹം ആഭ്യന്തര, ആഭ്യന്തര സിവിൽ സപ്ലൈസ് സഹമന്ത്രിയായിരുന്നു.
കോലാപൂരിലെ ശിരോൾ, ഹട്കാനംഗ്ലെ താാലൂക്കുകളുടെ വ്യാവസായിക - കാർഷിക സമൃദ്ധിയിൽ അദ്ദേഹം മുഖ്യപങ്ക് വഹിച്ചു .
1998 ഡിസംബർ 23 ന് തന്റെ 89-ആം വയസ്സിൽ ഡോ. രത്നാപ്പ കുംഭാർ അന്തരിച്ചു .
രതർഗുൾ സ്വാംപ് ഫോറസ്റ്റ് ഇംഗ്ലീഷ് വിലാസം https://ml.wikipedia.org/wiki/Ratargul_Swamp_Forest Ratargul Swamp Forest
റതർഗുൾ സ്വാംപ് ഫോറസ്റ്റ് ബംഗ്ലാദേശിലെ സിൽഹെറ്റ് ഗോവിംഗാട്ട് , ഫത്തേപൂർ യൂണിയൻ, എന്നിവിടങ്ങളിലെ ഗോവെയ്ൻ നദിയിൽ സ്ഥിതിചെയ്യുന്ന ഒരു ശുദ്ധജല ചതുപ്പ് വനമാണ് .
ബംഗ്ലാദേശിലെ ഒരേയൊരു ചതുപ്പ് വനവും ലോകത്തിലെ ചുരുക്കം ചില ശുദ്ധജല ചതുപ്പ് വനങ്ങളിലൊന്നാണിത്.
വനം സ്വാഭാവികമായും ബംഗ്ലാദേശ് സർക്കാർ വനംവകുപ്പിന് കീഴിലാണ് സംരക്ഷിക്കപ്പെടുന്നത്.
സ്ഥാനം View of the swamp forest from the watch tower.
സിൽഹെറ്റിൽ നിന്ന് 26 കിലോമീറ്റർ അകലെയാണ് റാത്തർഗുൾ.
വനംവകുപ്പിന് കീഴിൽ സിൽഹെറ്റ് റേഞ്ച് -2 ൽ 3,325 ഏക്കർ തണ്ണീർത്തടമുണ്ട്.
ആ തണ്ണീർത്തടത്തിൽ 504 ഏക്കറാണ് റതർഗുൾ ചതുപ്പ് വനം ഇത് ഗോവിംഗാട്ടിലാണ്.
ഗോവിംഗാട്ടിലെത്തിയ ശേഷം വിനോദസഞ്ചാരികൾ "ട്രോളർ" എന്ന പ്രാദേശിക എഞ്ചിൻ ബോട്ടിൽ വനത്തിലെത്തുന്നു.
കാടിന്റെ തെക്ക് ഭാഗത്ത് ഷിമുൽ ബിൽ ഹോർ, നിയോ ബിൽ ഹോർ എന്നിങ്ങനെ രണ്ട് ഹോർസ് ഉണ്ട്.
ചിത്രശാല രതർഗുൾ സ്വാംപ് ഫോറസ്റ്റ്, ഗോവെയ്ൻ റിവർ, ഫത്തേപൂർ യൂണിയൻ, ഗോവൈങ്‌ഹാറ്റ്, സിൽഹെറ്റ്, ബംഗ്ലാദേശ് എന്നിവിടങ്ങളിലെ ശുദ്ധജല ജലപാതകളുടെ തീരത്തുള്ള തടി ബോട്ടുകളുടെ ആകാശ കാഴ്ച.
ഡ്രോൺ ഉപയോഗിച്ച് എടുത്ത ഫോട്ടോ.
ബംഗ്ലാദേശിലെ രതർഗുൾ സ്വാംപ് ഫോറസ്റ്റിലെ ശരീ-ഗോയൻ നദിയിലെ ബോട്ടിൽ കുട്ടികൾ രതർഗുൾ സ്വാംപ് ഫോറസ്റ്റ്, ബംഗ്ലാദേശ് അവലംബം ബാഹ്യ ലിങ്ക് രതർഗുൾ സ്വാംപ് ഫോറസ്റ്റ് എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ )
രത്നമയീദേവി ഇംഗ്ലീഷ് വിലാസം https://ml.wikipedia.org/wiki/Ratnamayidevi
സംസ്കൃതം, ഹിന്ദി ഭാഷകളിലെ പണ്ഡിതയും മലയാളം, ഹിന്ദി ഭാഷകളിലെ നിരവധി കൃതികളുടെ വിവർത്തകയുമാണ് രത്നമയീദേവി (1909 - ).
സ്വാതന്ത്യ സമര സേനാനിയായിരുന്നു.
ഗാന്ധിജിയുടെ വാർധ ആശ്രമത്തിലെ സ്കൂളിൽ അധ്യാപികയായിരുന്നു.
തിരുവനന്തപുരം ജില്ലയിലെ പാച്ചല്ലൂരിൽ ജനിച്ചു.
അച്ഛൻ ഗോപാലപിള്ളയും അമ്മ പാർവതിയമ്മയും അധ്യാപകരായിരുന്നു.
മലയാള സാഹിത്യകാരനായിരുന്ന മുൻഷി പരമുപിള്ളയായിരുന്നു ആദ്യ ഭർത്താവ്.
മദ്രാസ് പ്രസിഡൻസി കോളേജിൽ നിന്ന് സംസ്കൃതം ഓണേഴ്സ് പരീക്ഷ പാസായി.
പിന്നീട് സഹപ്രവർത്തകനായിരുന്ന സീതാ ചരൺ ദീക്ഷിതിനെ വിവാഹം കഴിച്ചു.
ശാരദാ മണി ദേവി, ജ്യോതീന്ദ്ര നാഥ ദീക്ഷിത്.
നരേന്ദ്ര നാഥ ദീക്ഷിത്.
എന്നിവർ മക്കളാണ്.
ജെ.എൻ. ദീക്ഷിത് എന്ന ജ്യോതീന്ദ്ര നാഥ ദീക്ഷിത് ഇന്ത്യൻ നയതന്ത്ര വിദഗ്ദ്ധൻ ആയിരുന്നു.
ഗയാനയിലെ ഇന്ത്യയുടെ സാംസ്കാരിക അംബാസിഡറായിരുന്നു.
കൃതികൾ ജീവിതസന്ധ്യയിൽ നിന്ന് (ആത്മകഥ) ഫ്രം ദ ഡസ്ക് ഓഫ് ലൈഫ് (ഇംഗ്ലീഷിൽ) കേരള സിംഹം (സർദാർ കെ.എം. പണിക്കരുടെ കൃതിയുടെ ഹിന്ദി വിവർത്തനം - സീതാ ചരൺ ദീക്ഷിതുമൊന്നിച്ച്) കൈരളി സാഹിത്യ ദർശന : മലയാള സാഹിത്യ് കാ പരിചയ് (ഹിന്ദി) വള്ളത്തോൾ കീ കവിതായേൻ (ഹിന്ദി) വിമൻ ഇൻ സാൻസ്ക്രിറ്റ് ഡ്രാമാസ് (ഇംഗ്ലീഷ്) അവലംബം ↑ ↑ http://www.malayalachalachithram.com/profiles.php?i=7802 ln=ml ↑ http://books.google.co.in/books?id=8JDsBBDoMccC pg=PA57 lpg=PA57 dq=Ratnamayidevi+Diksit source=bl ots=iid3Qgh5_S sig=I0kWRir_xlC4Mhpj0V_XZlHTSI8 hl=en sa=X ei=V0gqU4C7K4_PrQen04CIDw ved=0CDgQ6AEwBDgK#v=onepage q=Ratnamayidevi%20Diksit f=false ↑ പുറം കണ്ണികൾ അഭിമുഖം Archived 2014-12-07 at the Wayback Machine .
രത്നാവലി
മലയാള ഭാഷയിലെ ഒരു വൃത്തമാണ് രത്നാവലി .
രണ്ടു ഗണങ്ങൾ മാത്രം വരുന്ന വൃത്തമാണിത്.
രഗണമാണ് ഈ വൃത്തത്തിൽ ഉപയോഗിച്ചിരിക്കുന്നത്.
ഗായത്രി ഛന്ദസിൽ വരുന്ന വൃത്തമാണിത്.
ലക്ഷണം “ രം ര രത്നാവലീ ”
ശാരികേ, ശാരികേ വന്നിരുന്നീടുമോ പാടു നീ മോഹനം രാഗമീ മട്ടിലായ് അവലംബം ↑ വൃത്തമ‍‍ഞ്ജരി ഏ.
രത്നിക് ഇംഗ്ലീഷ് വിലാസം https://ml.wikipedia.org/wiki/Ratnik_(film)
ദിമെജി അജിബോള എഴുതി, സംവിധാനം ചെയ്യുകയും നിർമ്മിക്കുകയും ചെയ്യുന്ന 2020 ലെ നൈജീരിയൻ അപ്പോക്കലിപ്റ്റിക് സയൻസ് ഫിക്ഷൻ ഡിസ്റ്റോപ്പിയൻ-ആക്ഷൻ ചിത്രമാണ് രത്നിക് .
നോളിവുഡ് എന്റർടൈൻമെന്റിലെ അതിന്റെ ആദ്യ വിഭാഗമാണിത്.
ഒസാസ് ഇഗൊദാരോ, ബൊലാൻലെ നിനലോവോ, അദുണ്ണി അഡെ, ടോപ് ടെഡെല എന്നിവർ ഇതിൽ അഭിനയിക്കുന്നു.
ചിത്രം 2020 ഏപ്രിൽ 4 ന് റിലീസ് ചെയ്യാൻ നേരത്തെ തീരുമാനിച്ചിരുന്നു.
എന്നാൽ COVID-19 പാൻഡെമിക് കാരണം 2020 ഡിസംബർ 1 ലേക്ക് മാറ്റിവച്ചു.
2020 ആഫ്രിക്ക മാജിക് വ്യൂവേഴ്‌സ് ചോയ്‌സ് അവാർഡിൽ (AMVCA) മികച്ച കലാസംവിധായകനും മികച്ച വസ്ത്രാലങ്കാരത്തിനുള്ള അവാർഡും ഇതിന് ലഭിച്ചു.
അവലംബം പുറംകണ്ണികൾ Ratnik ഇന്റർനെറ്റ് മൂവി ഡാറ്റാബേസിൽ
രത്നമ്മ മാധവൻ ഇംഗ്ലീഷ് വിലാസം https://ml.wikipedia.org/wiki/Rathnamma_Madhavan
ഒരു മലയാള നാടകനടിയാണ് രത്നമ്മ മാധവൻ .
നൂറിലധികം നാടകങ്ങളിൽ ഇവർ അഭിനയിച്ചിട്ടുണ്ട്.
1950 -ൽ പത്തനംതിട്ട ജില്ലയിലെ കോന്നിയിൽ തായമ്പക വിദ്വാൻ കൃഷ്ണനാശാന്റെയും കുട്ടിയമ്മയുടെയും മകളായി ജനിച്ചു.
പ്രാദേശിക നാടകങ്ങളിൽ അഭിനയം ആരംഭിച്ചു.
അമച്വർ നാടകങ്ങളിൽ ബാലനടിയായി അഭിനയിച്ചു.
പതിനാല് വയസാകും മുൻപേ നാടകരംഗത്ത് അറിയപ്പെട്ടുതുടങ്ങി.
പാതിവഴിയിൽ പഠനം അവസാനിപ്പിച്ച് നാടകത്തിലേക്കു പൂർണ്ണമായും തിരിഞ്ഞു.
കാനം ഇ.
ജെ.യുടെ കലയും ചങ്ങലയും എന്ന നാടകത്തിലൂടെയാണ് പ്രൊഫക്ഷണൽ നാടക രംഗത്ത് അഭിനയം ആരംഭിച്ചത്.
പൊൻകുന്നം വർക്കി , മുട്ടത്തു വർക്കി , എസ്.എൽ. പുരം സദാനന്ദൻ , ടി.എൻ. ഗോപിനാഥൻ നായർ , ഏരൂർ വാസുദേവ് , സി.എൽ. ജോസ് എന്നിവരുടെ നാടകങ്ങളിൽ തുടർന്ന് അഭിനയിച്ചു.
ആറ്റിങ്ങൽ കല്പന തിയേറ്റേഴ്‌സിന്റെ കാലടി ഗോപി രചിച്ച നാടകങ്ങളായ കനൽ , യുദ്ധം എന്നീ നാടകങ്ങളുമായി സംഘത്തോടൊപ്പം ഇന്ത്യയിലെ പ്രധാനനഗരങ്ങളിൽ പര്യടനം നടത്തി.
കൊല്ലം യൂണിവേഴ്‌സലിന്റെ അവതരണത്തിൽ പാപ്പനംകോട് ലക്ഷ്മണൻ രചിച്ച സർപ്പസത്രം , കായംകുളം കേരള ആർട്‌സിന്റെ രാമരാജ്യം , കൊട്ടിയം സംഗമത്തിന്റെ ത്രിസന്ധ്യ , ഓച്ചിറ രാമചന്ദ്രന്റെ സമിതി അവതരിപ്പിച്ച നാടകങ്ങൾ തുടങ്ങിയവയിൽ ശ്രദ്ധേയ വേഷങ്ങൾ അവതരിപ്പിച്ചു.
1973-ൽ പത്തനാപുരം ആരാധിക തിയേറ്റേഴ്‌സിൽ രത്നമ്മയ്ക്ക് പ്രവേശനം ലഭിച്ചു.
മാധവൻ കുന്നത്തറയുടെ യുഗസൃഷ്ടി യായിരുന്നു ആദ്യ നാടകം.
ഇതിൽ ഭാരതിയമ്മ എന്ന കഥാപാത്രത്തെ അവതരിപ്പിച്ചു.
മാധവനുമായുള്ള അടുപ്പത്തിൽ ഒടുവിൽ അവർ വിവാഹിതരായി.
പിന്നീട് രത്നമ്മ കോഴിക്കോട് താമസമാക്കി.
ഇവിടെ മാധവന്റെ തന്നെ സ്വാപഹാരം എന്ന നാടകത്തിൽ നർമപ്രധാനമായ വാണിയെന്ന കഥാപാത്രത്തെ അവതരിപ്പിച്ചു.
കോഴിക്കോട്ടും പരിസരത്തും നടന്ന പല നാടകമത്സരങ്ങളിലും രത്നമ്മ മികച്ച നടിയായി തിരഞ്ഞെടുക്കപ്പെട്ടു.
കോഴിക്കോട് സംഗമം തീയേറ്റേഴ്‌സിൽ ആറുവർഷം തുടർച്ചയായി അഭിനയിച്ചു.
എം.ടി.യുടെ രചനയിൽ അദ്ദേഹം തന്നെ സംവിധാനം ചെയ്ത ഗോപുരനടയിൽ എന്ന നാടകത്തിൽ വൃദ്ധയുടെ വേഷം അവതരിപ്പിച്ചു.
തിക്കോടിയൻ രചിച്ച്, എം.ടി. സംവിധാനം ചെയ്ത മഹാഭാരത ത്തിലെ വേഷം തുടർന്ന് അവതരിപ്പിച്ചു.
സംഗമത്തുൽ തന്നെ വാസുപ്രദീപിന്റെ പെങ്കൊട കൂടാതെ പാടിക്കുന്ന് , അച്യുതന്റെ സ്വപ്നം , തമ്പുരാന്റെ പല്ലക്ക് എന്നിവയിൽ അഭിനയിച്ചു.
ഈ കാലത്ത് അമേരിക്കയിലെ ചിക്കാഗോ കാത്തലിക്ക് കൾച്ചറൽ സൊസൈറ്റിയുടെ അവാർഡ് അവിടെവെച്ച് സ്വീകരിച്ചു.
1980 മുതൽ മൂന്നുവർഷക്കാലം കോഴിക്കോട് കലിംഗ സമിതിയിൽ പ്രവേശിച്ചു.
ഇവിടെ നാടകാചാര്യൻ കെ.ടി.യുടെ സൃഷ്ടി , നാൽക്കവല , അപരിചിതൻ , കൈനാട്ടികൾ , അസ്തിവാരം , മേഘസന്ദേശം , ദീപസ്തംഭം മഹാശ്ചര്യം തുടങ്ങിയ നാടകങ്ങളിൽ അഭിനയിച്ചു.
പിന്നീട് കോഴിക്കോട് സ്റ്റേജ് ' ഇന്ത്യാ സമിതിൽ പ്രവേശിച്ചു.
ഈ സമിതിയിൽ പി.എം. താജിന്റെ ചക്രം , അഗ്രഹാരം തുടങ്ങിയ നാടകങ്ങളിൽ വേഷമിട്ടു.
ഇവിടെ നിന്നും വീണ്ടും കോഴിക്കോട് സംഗമത്തിലെത്തി അഭിനയിച്ചു.
1993 മുതൽ 2005 വരെ കോഴിക്കോട് മാസ്, ഉപാസന, രംഗഭാഷ, സൗപർണിക, സൂര്യഗായത്രി, പൂക്കാട് കലാലയം എന്നീ സമിതികളുടെ നാടകങ്ങളിൽ വേഷമിട്ടു.
മാധവൻ കുന്നത്തറ, ജയൻ തിരുമന, പ്രദീപ് കുമാർ കാവുന്തറ, ചന്ദ്രശേഖരൻ തിക്കോടി എന്നീ നാടകകൃത്തുക്കളുടെ നാടകങ്ങളിലാണ് അഭിനയിച്ചത്.
2007-ൽ ഖാൻ കാവിൽ നിലയത്തിന്റെ കടവാതിൽ എന്ന നാടകത്തിലെ അഭിനത്തിന് കേരള സർക്കാരിന്റെ പുരസ്കാരം ലഭിച്ചു.
ഇതിൽ തോട്ടി ജാനകി, ചേട്ടത്തി, പാത്തുമ്മ എന്നീ മൂന്നു വ്യത്യസ്ത കഥാപാത്രങ്ങളെയാണ് രത്നമ്മ അവതരിപ്പിച്ചത്.
കോഴിക്കോട്‌ ആകാശവാണിയിൽ ഗസ്റ്റ് ആർട്ടിസ്റ്റായി പ്രവർത്തിക്കുന്ന രത്നമ്മ ചില ചലച്ചിത്രങ്ങളിലും ടെലിഫിലിമുകളിലും അഭിനയിച്ചിട്ടുണ്ട്.
അഭിനയിച്ച നാടകങ്ങൾ കലയും ചങ്ങലയും കനൽ യുദ്ധം സർപ്പസത്രം രാമരാജ്യം ത്രിസന്ധ്യ യുഗസൃഷ്ടി സ്വാപഹാരം ഗോപുരനടയിൽ മഹാഭാരതം പെങ്കൊട പാടിക്കുന്ന് അച്യുതന്റെ സ്വപ്നം തമ്പുരാന്റെ പല്ലക്ക് സൃഷ്ടി നാൽക്കവല അപരിചിതൻ കൈനാട്ടികൾ അസ്തിവാരം മേഘസന്ദേശം ദീപസ്തംഭം മഹാശ്ചര്യം ചക്രം അഗ്രഹാരം കടവാതിൽ പുരസ്കാരങ്ങൾ
കടവാതിൽ എന്ന നാടകത്തിൽ മൂന്ന് വ്യത്യസ്ത വേഷങ്ങൾ അവതരിപ്പിച്ചതിലൂടെ 2007 -ൽ മികച്ച നടിക്കുള്ള സംസ്ഥാന അവാർഡ് നേടി.
രത്നാംഗി ഇംഗ്ലീഷ് വിലാസം https://ml.wikipedia.org/wiki/Ratnangi
കർണാടക സംഗീതത്തിലെ 2ആം മേളകർത്താരാഗമാണ് രത്നാംഗി .
മേളകർത്ത പദ്ധതിയിൽ രണ്ടാം മേളകർത്ത രാഗം ആണ് രത്നാംഗി.
ദീക്ഷിതർ പദ്ദതിയിൽ ഇതിനു ഫെനധ്യുതി എന്നായിരുന്നു നാമം ( പക്ഷെ വെങ്കിടമഖി പദ്ധതിയിൽ ഫേനധ്യുതിക്ക് വ്യത്യാസം ഉണ്ട് )
ആരോഹണം  S R1 G1 M1 P D1 N2 S'
അവരോഹണം S' N2 D1 P M1 G1 R1 S
(ഷഡ്ജം, ശുദ്ധ ഋഷഭം, ശുദ്ധ ഗാന്ധാരം, ശുദ്ധ മധ്യമം, പഞ്ചമം, ശുദ്ധ ധൈവതം, കൈശികി നിഷാദം)
വളരെ ചുരുക്കം കൃതികൾ ഉള്ള ഒരു രാഗം ആണ് ഇത് .
അതുകൊണ്ട് തന്നെ വളരെ അപൂർവമായി മാത്രമേ ഇത് കച്ചേരികളിൽ ഉപയോഗിച്ച് കാണുന്നുള്ളൂ.
വളരെ കുറച്ചു ജന്യ രാഗങ്ങൾ ഉള്ള രാഗം കൂടി ആണ് ഇത് , പക്ഷെ പ്രചാരത്തിൽ മുന്നിട്ടു നിൽക്കുന്നത് ജന്യ രാഗങ്ങൾ ആണ്
ഉദാഹരണം രേവതി
ഇവയാണ് രത്നാംഗിയുടെ മറ്റു ജന്യ രാഗങ്ങൾ
ഫേനധ്യുതി	S R1 M1 P D1 P N2 S	S N2 D1 P M1 G1 R1 S
ഗാനമുഖാരി	S R1 M1 D1 S	S N2 D1 M1 R1 S
രത്നവരാളി	S R1 M1 P N2 D1 S	S N2 P M1 R1 G1 R1 S
രേവതി	S R1 M1 P N2 S	S N2 P M1 R1 S
ശ്രീമണി	S R1 G1 P D1 S	S N2 D1 P G1 R1 S
ശ്രീമതി	S R1 G1 P D1 S	S N2 D1 P G1 R1 S കൃതികൾ കൃതി കർത്താവ് ഇന്നം വൈരം മാരിമുത്തു പിള്ളൈ ജനനി ആശ്രിത മുത്തയ്യ ഭാഗവതർ കലശവർദ്ധിജം ത്യാഗരാജ സ്വാമികൾ ശ്രീഗുരും ചിന്തയാമ്യാഹം ശ്രീ ബാലമുരളികൃഷ്ണ
ttp://www.scribd.com/doc/3081383/CARNATIC-MUSIC-COMPOSITION-DATABASE
മിസ്സിസ് ഹ്യൂംസ് ഫെസൻ്റ് ഇംഗ്ലീഷ് വിലാസം https://ml.wikipedia.org/wiki/Mrs.
_Hume%27s_pheasant
ഇന്ത്യയിൽ പക്ഷിനിരീക്ഷണമുൾപ്പെടെയുളള
പ്രകൃതിപഠനങ്ങളിലേർപ്പെട്ടിരുന്ന ബ്രിട്ടീഷ് ശാസ്ത്രജ്ഞൻ (അനശ്വരനായ സ്വാതന്ത്ര്യസമരനായകനും) എ.ഒ.ഹ്യൂമിൻ്റെ (Allan Octavian Hume) പത്നിയുടെ പേരിൽ അറിയപ്പെടുന്ന പക്ഷിയാണിത് .
മേരി ആൻ ഗ്രിൻഡാൽ (Mary Ann Grindall Hume) എന്നായിരുന്നു ഈ വനിതയുടെ പേര് .
ഏതാണ്ട് 90 സെന്റിമീറ്ററോളം നീളമുള്ള ഇതിന്റെ വാൽ, ആണിന്റെ കാര്യത്തിൽ കൂടുതൽ നീളമാർന്നതാണ്.
മുഖത്തു ചുവന്ന നിറമുള്ള തൊലിയും തവിട്ടുനിറമാർന്ന തൂവലുകളുമാണു പ്രധാന തിരിച്ചറിയൽ അടയാളങ്ങൾ, കഴുത്തിലെ തൂവലുകൾക്കു നീലനിറമാണുള്ളത്.
ചിറകിൽ വെളുത്ത വരകളുണ്ട്.
കറുപ്പു കലർന്ന തവിട്ട് നിറംകൊണ്ടു വളയമിട്ടതുപോലെയുള്ള നീണ്ട വാൽ ആണിനു കൂടുതൽ പ്രൗഢി നൽകുന്നു.
വംശനാശഭീഷണി വളരെയധികം.
റെഡ് ഡാറ്റാ ബുക്കിൽ സ്ഥാനംപിടിച്ചിട്ടുണ്ട്.
അവലംബം ↑ old-form url
മിസ്സിസ് കെ.എം. മാത്യു ഇംഗ്ലീഷ് വിലാസം https://ml.wikipedia.org/wiki/Annamma_Mathew
മലയാളത്തിലെ സ്ത്രീകൾക്കുള്ള പ്രസിദ്ധീകരണങ്ങളിലൊന്നായ വനിത യുടെ സ്ഥാപക ചീഫ് എഡിറ്ററായിരുന്നു മിസ്സിസ്.
കെ.എം. മാത്യു എന്നറിയപ്പെടുന്ന അന്നമ്മ മാത്യു (1922 മാർച്ച് 22 - 2003 ജൂലൈ 10) .
മലയാള മനോരമ ദിനപത്രത്തിന്റെ ചീഫ് എഡിറ്ററായിരുന്ന കെ. എം. മാത്യു (1917 - 2010) ആയിരുന്നു ജീവിത പങ്കാളി.
ആന്ധ്രാപ്രദേശിലെ ഗോദാവരി ജില്ലയിലുള്ള പോലാവരത്താണ് മിസ്സിസ് കെ.എം. മാത്യു എന്ന അന്നമ്മ ജനിച്ചത്.
മദ്രാസ് സിവിൽ സർവ്വീസിൽ ഉദ്യോഗസ്ഥനായിരുന്ന പിതാവ് ഡോ.ജോർജ് ഫിലിപ്പിന്റെ ഉദ്യോഗാർത്ഥം കുടുംബം അന്ന് അവിഭക്ത മദ്രാസ് സംസ്ഥാനത്തിന്റെ ഭാഗമായിരുന്ന പോലാവരത്തായിരുന്നു താമസം.
അന്നമ്മയുടെ സ്ക്കൂൾ പഠനകാലമായപ്പോഴേക്കും പിതാവിനു മധുര,കോയമ്പത്തൂർ,തിരുച്ചിറപ്പള്ളി എന്നിവിടങ്ങളിലായി ജോലി.
മധുര അമേരിക്കൻ കോളേജിലെ ഇന്റർമീഡിയറ്റ് പഠനത്തിനു ശേഷം 1942 സെപ്റ്റംബർ 7-നു ഇരുപതാം വയസ്സിൽ മനോരമ പത്രാധിപരായിരുന്ന കെ.സി.മാമ്മൻ മാപ്പിളയുടെ പുത്രൻ കെ.എം.മാത്യുവുമായുള്ള വിവാഹം.
വിവാഹത്തിനു ശേഷം കർണ്ണാടകയിലെ ചിക്മഗലൂരിലേക്കായിരുന്നു.
നവദമ്പതികൾ പോയത്.
അവിടെ കുടുംബം‌വക തോട്ടത്തിന്റെ മേൽനോട്ടം വഹിച്ചു വരികയായിരുന്നു മാത്യു.
അവിടെവച്ച് അന്നമ്മ തുളു , കന്നഡ ഭാഷകളും കർണ്ണാടകക്കാരുടെ ഭക്ഷണ രീതികളും പഠിച്ചു.
എസ്റ്റേറ്റിലെ സാമൂഹിക ജീവിതം മെച്ചപ്പെടുത്താനും അന്നമ്മ നേതൃത്വം നൽകി.
അഞ്ചു വർഷത്തെ കർണ്ണാടക ജീവിതത്തിനു ശേഷം അന്നമ്മ ഭർത്താവിനോടൊപ്പം 1947-ൽ മഹാരാഷ്ട്രയിലേക്കു പോയി.
അടുത്ത ഏഴു വർഷം അവിടെ മുംബൈയിൽ താമസം.
ഇക്കാലയളവിൽ അവർ മിസ്സിസ് ദസ്തൂറിന്റെ പാചകക്ലാസുകളിൽ പങ്കെടുക്കുകയും ഉത്തരേന്ത്യൻ പാചകത്തെപ്പറ്റി മനസ്സിലാക്കുകയും ചെയ്തു.
എളിയ തോതിൽ സാമൂഹിക പ്രവർത്തനത്തിലും ഏർപ്പെട്ടു.
മനോരമ പത്രത്തിന്റെ നടത്തിപ്പിൽ പങ്കാളിയാവാൻ ഭർത്താവ് തീരുമാനിച്ചതിനെ തുടർന്ന് അദ്ദേഹത്തോടൊപ്പം 1954-ൽ കേരളത്തിൽ തിരികെയെത്തി.
പാചകകല
മലയാളത്തിൽ പാചകസാഹിത്യം എന്ന ശാഖക്ക് തുടക്കം കുറിച്ചത് മിസ്സിസ് കെ.എം. മാത്യുവാണെന്നു പറയുന്നതിൽ തെറ്റില്ല.
മിസ്സിസ് കെ.എം. മാത്യുവിന്റെ പാചകക്കുറിപ്പുകളുടെ പ്രത്യേകത അതിന്റെ ലാളിത്യമാണ്.
1953 മെയ് 30-നു ഗോവാ കൊഞ്ചുകറി, ഡോനട്ട്സ് എന്നീ ഇനങ്ങളെപ്പറ്റിയുള്ള പാചകവിധികൾ അന്നമ്മ മാത്യു എന്ന പേരിൽ എഴുതിക്കൊണ്ടാണ് മിസിസ് കെ.എം. മാത്യു പാചകസാഹിത്യരംഗത്ത് വന്നത്.
ഭർതൃപിതാവും മനോരമ പത്രാധിപരുമായിരുന്ന കെ.സി.മാമ്മൻ മാപ്പിളയായിരുന്നു അതിനു പ്രേരണയായത് .
തുടർന്ന്, മനോരമ പത്രത്തിൽ 'പാചകവിധി' എന്ന ആഴ്ചയിലൊരിക്കലുള്ള പംക്തിയിൽ തുടർച്ചയായി എഴുതിക്കൊണ്ടിരുന്ന അവർ പിന്നീട് വനിതയിലും മനോരമ ആഴ്ചപ്പതിപ്പിലും പാചകക്കുറിപ്പുകൾ എഴുതിയിട്ടുണ്ട്.
1953-ൽ പ്രസിദ്ധീകരിച്ച 'പാചകകല'യാണ് മിസ്സിസ് കെ.എം. മാത്യുവിന്റെ ആദ്യ കൃതി.
ഇതു വരെ അവരുടേതായി ഇരുപതിലേറെ പാചകപുസ്തകങ്ങൾ പുറത്തു വന്നിട്ടുണ്ട്.
അങ്ങനെ പാചകകലയെ ജനകീയമാക്കുന്നതിലും കേരള ഭക്ഷണവിഭവങ്ങളുടെ സ്വാദ് പുറംലോകത്തെത്തിക്കുന്നതിലും മിസ്സിസ് കെ.എം. മാത്യു വലിയ ഒരു പങ്ക് വഹിച്ചു.
1975-ൽ വനിത ആരംഭിച്ച കാലം മുതൽ മിസ്സിസ് കെ.എം. മാത്യു അതിന്റെ പത്രാധിപസ്ഥാനം വഹിച്ചു.
ഒരു മാസികയായി ആരംഭിച്ച വനിത 1987 മുതൽ ഒരു ദ്വൈവാരികയായി.
ഇതിന്റെ ഹിന്ദിപ്പതിപ്പും മിസ്സിസ് കെ.എം. മാത്യുവിന്റെ പത്രാധിപത്യത്തിലാണ് ആരംഭിച്ചത്.
മലയാളത്തിൽ ഏറ്റവും കൂടുതൽ പാചകഗ്രന്ഥങ്ങൾ എഴുതിയതുപോലെ ഏറ്റവും കാലം ഒരു വനിതാ പ്രസിദ്ധീകരണത്തിന്റെ പത്രാധിപസ്ഥാനം അലങ്കരിച്ചതും മിസ്സിസ് കെ.എം. മാത്യുവാണ്.
ആ സ്ഥാനത്തിരുന്ന് 'വനിത'യെ ഇന്ത്യയിലെ ഏറ്റവും പ്രചാരമുള്ള വനിതാപ്രസിദ്ധീകരണമായി അവർ ഉയർത്തി.
പാചകത്തിനു പുറമേ കുടുംബപാലനം,സൗന്ദര്യസം‌രക്ഷണം തുടങ്ങിയ വിഷയങ്ങളിലുള്ള തന്റെ അറിവ് അവർ വനിതയിലൂടെ പങ്ക്
വെച്ചു.
പാചകകൃതികൾ പാചകകല നാടൻ പാചകരമ പാചക മാധുരി ആധുനിക പാചകം പാചക പഞ്ചമി വീട്ടമ്മമാർക്കൊരു കൂട്ടുകാരി പാചകനവമി പാചകരത്നം പാചകബോധിനി ആരോഗ്യപോഷിണി പാചകദശമി സ്വയം പാചകമിത്രം ആരോഗ്യപാചകം ലളിതപാചകം മലയാളപാചകം.
പാചകകൈരളി Kerala Cookery Art of Indian Cookery Modern Kerala Dishes The Family Cook Book Flavours of the Spice of Coast
1963-ൽ പുറത്തു വന്ന മിസ്സിസ് കെ.എം. മാത്യുവിന്റെ കേശാലങ്കാരം എന്ന കൃതി മലയാളത്തിൽ സൗന്ദര്യസം‌രക്ഷണം സംബന്ധിച്ചു പ്രസിദ്ധീകരിച്ച ആദ്യത്തെ പുസ്തകമാണ്.
60 വർഷത്തെ ഒന്നിച്ചുള്ള ജീവിതത്തിനിടയിൽ ഭർത്താവിനോടൊപ്പം പല രാജ്യങ്ങളും സന്ദർശിക്കുവാൻ അവർക്ക് അവസരമുണ്ടായി.
ഇതിൽ അമേരിക്കൻ സന്ദർശനത്തെപ്പറ്റി 'ഞങ്ങൾ കണ്ട പുതിയ ലോകം' (1971) എന്നൊരു യാത്രാവിവരണവും ജപ്പാനിൽ നടത്തിയ ആദ്യയാത്രയെ മുൻനിർത്തി 'ഞങ്ങൾ കണ്ട ജപ്പാൻ' എന്ന യാത്രാവിവരണവും എഴുതിയിട്ടുണ്ട്.
ഇതിനു പുറമെ ഇന്ത്യക്കകത്ത് കാശ്മീരിലും ചില വിദേശ രാജ്യങ്ങളിലും അവർ നടത്തിയ യാത്രകളുടെ അനുഭവക്കുറിപ്പുകൾ ചേർത്ത് 'യാത്രകൾ നാട്ടിലും മറുനാട്ടിലും' എന്ന ഒരു യാത്രാവിവരണസമാഹാരവും 2003-ൽ അവരുടെ മരണശേഷം പുറത്തു വന്നു.
ഈ കൃതികളെല്ലാം പ്രസിദ്ധീകരിച്ചിരിക്കുന്നതു മനോരമ പബ്ലീഷിംഗ് ഹൗസ് ആണ്.
പത്രപ്രവത്തന മേഖലയിലുള്ള അവരുടെ സംഭാവനകളെ മാനിച്ചു കൊണ്ട് നിരവധി പുരസ്കാരങ്ങൾ അവരെ തേടിയെത്തി.
റേച്ചൽ തോമസ് അവാർഡ്(1992) ,വിജ്ഞാനദീപം പുരസ്കാരം(1994) ,നിർമ്മിതി കേന്ദ്ര അവാർഡ്(1996) എന്നിവ അവയിൽ ചിലതാണ്.
അവസാനകാലത്ത് വാർദ്ധക്യസഹജമായ അവശതകൾ മിസ്സിസ് കെ.എം. മാത്യുവിനെ അലട്ടി.
മിക്കസമയവും അവർ വീൽചെയറിലായിരുന്നു.
ഇതിനിടയിലും അവർ സാമൂഹിക-സാംസ്കാരികരംഗത്ത് നിറസാന്നിദ്ധ്യമായിരുന്നു.
2003 ജൂൺ അവസാനവാരത്തിൽ കോട്ടയത്തെ ഒരു സ്വകാര്യ ആശുപത്രിയിൽ പ്രവേശിപ്പിയ്ക്കപ്പെട്ട അവർ അവിടെവച്ച് ജൂലൈ 10-ന് തന്റെ 81-ആം വയസ്സിൽ അന്തരിച്ചു.
മൃതദേഹം കോട്ടയം പുത്തൻപള്ളി സെമിത്തേരിയിൽ സംസ്കരിച്ചു.